
OBRAZAC
IZVJEŠĆA O PROVEDENOM SAVJETOVANJU SA ZAINTERESIRANOM JAVNOŠĆU
	Naslov dokumenta
	Nacrt Odluke o ulasku vozila i prometu u mirovanju u staroj jezgri Stona

	Stvaratelj dokumenta, tijelo koje provodi savjetovanje
	Jedinstveni upravni odjel Općine Ston

	Svrha dokumenta
	Nacrt Odluke izradio je Jedinstveni upravni odjel Općine Ston s ciljem uspostave sustava kontroliranog ulaska vozila u staru jezgru Stona, zaštite povijesne graditeljske cjeline od štetnog djelovanja prometa, uređenja prava ulaska stanovnika, vlasnika nekretnina i gospodarskih subjekata unutar jezgre te uspostave pravednog sustava dodjele rezerviranih parkirališnih mjesta na parkiralištima „Velika voda" i „Kaštio".
Savjetovanje sa zainteresiranom javnošću provedeno je radi prikupljanja mišljenja, prijedloga i primjedbi stanovnika stare jezgre, općinskih vijećnika i Mjesnog odbora Ston prije upućivanja Odluke Općinskom vijeću Općine Ston na donošenje.

	Datum dokumenta
	23.06.2026.

	Verzija dokumenta
	2. (radna verzija s unesenim izmjenama na temelju primjedbi zaprimljenih u savjetovanju)

	Vrsta dokumenta
	Odluka (opći akt Općinskog vijeća Općine Ston)

	Naziv nacrta zakona, drugog propisa ili akta
	Odluka o ulasku vozila i prometu u mirovanju u staroj jezgri Stona

	Jedinstvena oznaka iz Plana donošenja zakona, drugih propisa i akata objavljenog na internetskim stranicama Vlade
	n/a - opći akt jedinice lokalne samouprave, ne podliježe Planu donošenja zakona Vlade Republike Hrvatske

	Naziv tijela nadležnog za izradu nacrta
	Jedinstveni upravni odjel Općine Ston

	Koji su predstavnici zainteresirane javnosti bili uključeni u postupak izrade odnosno u rad stručne radne skupine za izradu nacrta?
	n/a

	Je li nacrt bio objavljen na internetskim stranicama ili na drugi odgovarajući način? Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje? Ako nije, zašto?
	Da. Nacrt Odluke bio je objavljen na mrežnoj stranici Općine Ston (www.opcinaston.hr), a primjedbe su se mogle dostaviti putem propisanog obrasca ili elektroničkom poštom na adresu protokol@opcinaston.hr, u razdoblju od 4. svibnja do 3. lipnja 2026. godine, odnosno 30 dana.

	Koji su predstavnici zainteresirane javnosti dostavili svoja očitovanja?
	1. Mario Bellina
1. Općinski vijećnici Nezavisne liste Đura Bilića (Đuro Bilić, Damir Đuračić, Toni Franković-Žile) i Mjesni odbor Ston
1. Helena Lekaj
1. Ivanka Margeta

	ANALIZA DOSTAVLJENIH PRIMJEDBI

	Primjedbe koje su prihvaćene
	Primjedbe g. Marija Belline u pretežitom su dijelu prihvaćene (u cijelosti ili djelomično - 6 od ukupno 7 dostavljenih točaka), što je rezultiralo unošenjem novog članka 3.a (definicija nekretnine), izmjenom članka 9. (uvjeti odbijanja zahtjeva zbog dugovanja) te temeljitom preradom članaka 15., 19. i 20. (redoslijed prioriteta pri dodjeli i licitaciji parkirnih mjesta).
Od primjedbi vijećnika Nezavisne liste Đura Bilića i Mjesnog odbora Ston djelomično je prihvaćen prijedlog periodičnog ažuriranja evidencije korisnika parkirnih mjesta, budući da je utvrđeno da je već sadržan u članku 16. (godišnje obnavljanje ugovora o zakupu).

	Primjedbe koje nisu prihvaćene i obrazloženje razloga za neprihvaćanje
	Prijedlog vijećnika i Mjesnog odbora Ston o diferenciranom broju dozvoljenih dnevnih ulazaka po kategorijama korisnika nije prihvaćen zbog tehničke i provedbene složenosti unutar automatiziranog sustava kontrole ulaska; umjesto toga zadržan je jedinstveni broj ulazaka uz mogućnost podnošenja posebnog zahtjeva za iznimku, o kojem odlučuje komunalno-prometni redar rješenjem.
Prijedlog o besplatnom prvom rezerviranom parkirnom mjestu za stalne stanovnike nije prihvaćen u ovoj fazi; Općina ga zadržava kao mogućnost za razmatranje kroz posebnu odluku o izmjeni cjenika (Prilog I.), koja se, sukladno samoj Odluci, može donijeti bez izmjene temeljnog akta.
Detaljan pregled svih zaprimljenih primjedbi, uz status prihvaćanja i obrazloženje za svaku pojedinačnu primjedbu, nalazi se u zasebnom dokumentu „Pregled i odgovori na primjedbe zaprimljene u savjetovanju", koji je sastavni prilog ovom izvješću.

	Troškovi provedenog savjetovanja
	Nije bilo troškova.

	Izvješće izradio:
	Jedinstveni upravni odjel Općine Ston



